               ЕВРОПЕЙСКА КОМИСИЯ
            Брюксел, 28.7.2017
            COM(2017) 394 final
            2017/0169(NLE)
            Предложение за
            РЕШЕНИЕ НА СЪВЕТА
            за сключване на Споразумението между Европейския съюз и Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               С Регламент (ЕС) № 610/2013 от 26 юни 2013 г.
                  1
                (наричан по-нататък „изменението на КШГ“) бяха изменени Конвенцията за прилагане на Споразумението от Шенген
                  2
                (CISA), Регламент (ЕО) № 562/2006
                  3
                (Кодекс на шенгенските граници [КШГ]) и Регламент (ЕО) № 810/2009
                  4
                (Визов кодекс) и, наред с другото, бе дадено ново определение на понятието „краткосрочно пребиваване“ за граждани на трети държави в Шенгенското пространство. Считано от 18 октомври 2013 г. за граждани на трети държави — независимо дали са освободени от изискването за виза или не — които възнамеряват да пътуват до Шенгенското пространство с цел краткосрочно пребиваване, максималната продължителност на разрешения престой се определя като „90 дни в рамките на всеки 180-дневен период“. За разлика от определението, което бе в сила до 18 октомври 2013 г. (три месеца в продължение на шестмесечен период след датата на първото влизане), новото понятие е по-точно, тъй като срокът се определя в дни, вместо в месеци. Освен това думите „след датата на първото влизане“, които породиха много неясноти и въпроси, бяха заличени от определението.

               С изменението на КШГ всички необходими промени бяха внесени в правните актове на ЕС в областта на визите и границите, т.е. CISA, КШГ, Визовия кодекс и Регламент (ЕО) № 539/2001
                  5
               . Понятието за краткосрочно пребиваване обаче е залегнало и в международни споразумения, сключени от Европейския съюз. Споразуменията за отмяна на визовия режим, сключени с Антигуа и Барбуда
                  6
               , Бахамските острови
                  7
               , Барбадос
                  8
               , Бразилия
                  9
               , Република Мавриций
                  10
               , Сейнт Китс и Невис
                  11
                и Република Сейшели
                  12
                все още се позовават на старото определение („три месеца в продължение на шестмесечен период след  датата на първото влизане“
                  13
               ) при определянето на продължителността на безвизовия престой.

               На 16 юли 2014 г. Комисията прие препоръка за решение на Съвета за разрешаване на започването на преговори за изменение на споразумението за  отмяна на визовия режим за краткосрочно пребиваване между Европейския съюз и горепосочените държави
                  14
               , което беше прието от Съвета на 9 октомври 2014 г.
                  15
               . Целта бе по отношение на тези седем държави да се приложи новото определение за краткосрочно пребиваване, както е посочено в изменението на КШГ. Освен това определянето в споразуменията за отмяна на визовия режим на продължителността на краткосрочното пребиваване в дни, вместо в месеци, дава възможност за по-лесна проверка и изчисляване чрез електронни/информационни средства и по този начин е по-подходящо за централизираните системи за управление на границите, като например предложената Система за влизане/излизане (EES)
                  16
               .

               След разрешението на Съвета Комисията започна преговори за изменение на споразуменията за отмяна на визовия режим със седемте държави (Антигуа и Барбуда, Бахамските острови, Барбадос, Бразилия, Мавриций, Сейнт Китс и Невис и Република Сейшели).

               Преговорите с Бахамската общност приключиха успешно с парафирането на споразумението за изменение на 30 август 2016 г. Двете страни се съгласиха да възприемат новото определение за „краткосрочно пребиваване“ в целия текст на Споразумението за отмяна на визовия режим между ЕС и Бахамските острови. Освен това споразумението включва изменение на някои технически аспекти (вж. по-долу), но нито едно от измененията не поражда съществени последици за пътуващите лица.

                  Специфичното положение на Обединеното кралство и Ирландия е отразено в преамбюла на споразумението.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Споразумението изисква съгласието и на двете договарящи се страни съгласно съответните им процедури. От страна на Съюза това изисква решения на Съвета относно подписването и сключването на споразумението.

               Настоящото предложение се внася до Съвета с цел той да разреши сключването на споразумението за изменение на Споразумението между Европейската общност и Бахамската общност за отмяна на визовия режим за краткосрочно пребиваване.

               Със споразумението се гарантира правната съгласуваност, както и хармонизацията между държавите членки чрез придържане към новото определение за краткосрочно пребиваване, както е предвидено в изменението на КШГ, с което се дава ясно тълкуване на понятието „краткосрочно пребиваване“.

               Правното основание за настоящото предложение е член 77, параграф 2, буква а) от Договора за функционирането на Европейския съюз (ДФЕС) във връзка с член 218 от него.

               Съюзът няма правомощие да изменя споразумения за отмяна на визовия режим , които биха обвързали четирите държави, асоциирани с прилагането на достиженията на правото от Шенген, включително общата визова политика. С цел да се гарантира хармонизиран подход и изпълнение на разпоредбите относно срока на разрешен престой в Шенгенското пространство, в споразумението е включена съвместна декларация, в която се посочва, че е желателно Бахамските острови, от една страна, и Исландия, Лихтенщайн, Норвегия и Швейцария, от друга страна, да променят по съответен начин съществуващите между тях двустранни споразумения за  отмяна на визовия режим.

               Приложеното предложение представлява правният инструмент за сключване на споразумението. Съветът ще вземе решение с квалифицирано мнозинство след подписването на споразумението, от името на Съюза, от назначено от председателството на Съвета лице и след като получи одобрението на Европейския парламент в съответствие с член 218, параграф 6, втора алинея, буква а) от ДФЕС.

               •Субсидиарност (при неизключителна компетентност)

               Ако Европейският съюз е една от договарящите се страни по международно споразумение, то държавите членки нямат законово правомощие да пристъпят самостоятелно към каквото и да било изменение на такова споразумение. Споразумението за отмяна на визовия режим с Бахамските острови беше сключено от Европейския съюз. Следователно е необходимо действие на равнище на Съюза.

               Освен това сключването на споразумения за отмяна на визовия режим от страна на държавите членки би засегнало достиженията на правото на Съюза в областта на визите (член 3, параграф 2 от ДФЕС).

               •Пропорционалност

               Настоящото предложение не надхвърля необходимото за постигане на поставените цели, а именно за изменение на съществуващото споразумение за отмяна на визовия режим между Бахамските острови и Съюза.

               3.ОТРАЖЕНИЕ ВЪРХУ БЮДЖЕТА

               Предложението не води до допълнителни разходи за бюджета на ЕС.

               4. РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Консултации със заинтересованите страни

               На 9 октомври 2014 г. Съветът прие указания за водене на преговори, с което упълномощи Комисията да започне преговори с Бахамската общност за изменение на споразумението за отмяна на визовия режим между двете страни. Държавите членки бяха уведомени за напредъка по преговорите по време на заседанията на работна група „Визи“ на Съвета.

               5.ДРУГИ ЕЛЕМЕНТИ

               •Резултати от преговорите

                  Комисията счита, че целите, определени от Съвета в неговите указания за водене на преговорите, са постигнати и че проектът на споразумението е приемлив за Съюза.

                  Окончателното му съдържание може да бъде обобщено, както следва:

                  а. Продължителност на пребиваването

                  В споразумението се предвижда безвизово пътуване за гражданите на Европейския съюз и за гражданите на Бахамската общност, когато пътуват до територията на другата договаряща се страна за период, не по-дълъг от 90 дни в рамките на всеки 180-дневен период (вместо за максимален период от три месеца в продължение на шестмесечен период след датата на първото влизане). Новото определение се възприема в целия текст на Споразумението между Европейския съюз и Бахамската общност за отмяна на визовия режим за краткосрочно пребиваване.

                  б. Заключителна разпоредба — временно спиране на изпълнението на споразумението (член 8, параграф 4)

               Със споразумението се изменя последното изречение в член 8, параграф, като се добавят думите „и възобновява изпълнението.“ Следователно последното изречение в член 8, параграф 4 гласи следното: „Договарящата се страна, която временно е спряла изпълнението на настоящото споразумение, незабавно информира другата договаряща се страна, ако причините за това спиране отпаднат, и възобновява изпълнението.“ С добавянето на думите „и възобновява изпълнението“ в сегашния текст на измененото споразумение се пояснява, че временното спиране на отмяната на визовия режим следва действително да бъде прекратено, ако отпаднат причините, довели до това спиране. Във връзка с това изменението привежда формулировката в споразумението с Бахамските острови за отмяна на визовия режим в съответствие с тази във всички други споразумения за премахване на визите, подписани от Съюза през 2015 г. и 2016 г. На 14 юни 2016 г. беше проведена консултация по това изменение с работната група „Визи“ и нито една държава членка не повдигна възражения.

                  в. Замяна на думата „Общност“ с думата „Съюз“

                  След влизането в сила на Договора от Лисабон на 1 декември 2009 г. Европейският съюз сам по себе си придоби консолидирана правосубектност. Въпреки това „Европейската общност“ все още е фигурира в международни споразумения, влезли в сила преди Договора от Лисабон, какъвто е в случаят със Споразумението между Европейската общност и Бахамската общност за отмяна на визовия режим за краткосрочно пребиваване. Поради това със споразумението за изменение думата „Общност“ се заменя с думата „Съюз“ в целия текст на споразумението за отмяна на визовия режим.

                  г. Съвместни декларации

                  Към споразумението са приложени две съвместни декларации:

                  - относно тълкуването на 90 дни в рамките на всеки 180-дневен период и

                  - относно Исландия, Норвегия, Швейцария и Лихтенщайн.

                  д. Влизане в сила

                  Споразумението ще влезе в сила на първия ден от шестия месец след датата, на която последната договаряща се страна уведоми другата страна за приключването на процедурите за ратифициране. За да се гарантира правна сигурност и да се даде възможност на пътуващите лица да разберат закона и да се съобразят с него, е необходим достатъчно дълъг преходен период. След като приключи ратифицирането на споразумението, шестмесечният срок ще даде възможност на пътуващите лица да приключат краткосрочните пребивавания, които все още са изцяло изчислени съгласно старото определение, преди влизането в сила на новото определение за краткосрочно пребиваване и свързаното с него ретроспективно изчисляване на референтния период от 180 дни.

                  Останалите разпоредби на действащото споразумение между Европейската общност и Бахамската общност за отмяна на визовия режим за краткосрочно пребиваване остават незасегнати от споразумението за изменение, включително териториалното приложно поле.

               6.ЗАКЛЮЧЕНИЕ

               С оглед на горепосочените резултати Комисията предлага Съветът, след като получи одобрението на Европейския парламент, да одобри Споразумението между Европейския съюз и Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване.

               2017/0169 (NLE)

               Предложение за

               РЕШЕНИЕ НА СЪВЕТА

               за сключване на Споразумението между Европейския съюз и Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 77, параграф 2, буква а) във връзка с член 218, параграф 6, втора алинея, буква а), подточка v) от него,

               като взе предвид предложението на Европейската комисия,

               като взе предвид одобрението на Европейския парламент
                  17
               ,

               като има предвид, че:

               (1)С Решение от 30 ноември 2009 г. Съветът сключи Споразумението между Европейската общност и Бахамската общност за отмяна на визовия режим за краткосрочно пребиваване. В Споразумението се предвижда безвизово пътуване за гражданите на Европейския съюз и за гражданите на Бахамските острови, когато пътуват до територията на другата договаряща се страна за „максимален период от три месеца в продължение на шестмесечен период“.

               (2)С Регламент (ЕС) № 610/2013 на Европейския парламент и на Съвета
                  18
                бяха въведени хоризонтални промени в правните актове на Съюза в областта на визите и границите и краткосрочното пребиваване беше определено като максимален период от 90 дни в рамките на всеки 180-дневен период.

               (3)Необходимо е това ново определение да бъде включено в Споразумението между Съюза и Бахамската общност за отмяна на визовия режим за краткосрочно пребиваване с цел постигането на пълно хармонизиране на режима на Съюза за краткосрочно пребиваване.

               (4)Комисията договори от името на Съюза споразумение с Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване (наричано по-нататък „Споразумението“).

               (5)В съответствие с Решение (EС) 2017/[…] на Съвета Споразумението бе подписано.

               (6)Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета
                  19
               . Следователно Обединеното кралство не участва в неговото приемане и не е обвързано от него, нито от неговото прилагане.

               (7)Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета
                  20
               . Следователно Ирландия не участва в неговото приемане и не е обвързана от него, нито от неговото прилагане,

               (8)Поради това Споразумението следва да бъде одобрено,

               ПРИЕ НАСТОЯЩОТО РЕШЕНИЕ:

               Член 1

               Споразумението между Европейския съюз и Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване (наричано по-нататък „Споразумението“) се одобрява от името на Съюза.

               Текстът на Споразумението е приложен към настоящото решение.

               Член 2

               Председателят на Съвета извършва нотификацията, предвидена в член 2 от Споразумението, от името на Съюза
                  21
               .

               Член 3

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател

                     (1)
                  ОВ L 182, 29.6. 2013 г., стр. 1.

                     (2)
                  ОВ L 239, 22.9.2000 г., стр. 19.

                     (3)
                  OВ L 105, 13.4.2006 г., стр. 1.

                     (4)
                  ОВ L 243, 15.9.2009 г., стр. 1.

                     (5)
                  OВ L 081, 21.3.2001 г., стр.1.

                     (6)
                  OВ L 169, 30.6.2009 г., стр. 3.

                     (7)
                  OВ L 169, 30.6.2009 г., стр. 24.

                     (8)
                  OВ L 169, 30.6.2009 г., стр. 10.

                     (9)
                  С Бразилия ЕС е сключил две споразумения — едното за притежателите на обикновени паспорти (ОВ L 255, 21.9.2012 г., стр. 4), а другото за притежателите на дипломатически, служебни и официални паспорти (ОВ L 66, 12.3.2011 г., стр. 2).

                     (10)
                  OВ L 169, 30.6.2009 г., стр. 17.

                     (11)
                  OВ L 169, 30.6.2009 г., стр. 38.

                     (12)
                  OВ L 169, 30.6.2009 г., стр. 31.

                     (13)
                  Вж. разпоредбите за „Цел“ и „Продължителност на престоя“ в споразуменията.

                     (14)
                  COM(2014) 468 final.

                     (15)
                  Решение на Съвета за разрешаване на Комисията да започне преговори за изменение на споразуменията относно  отмяна на визовия режим за краткосрочно пребиваване, сключени между Европейския съюз/Европейската общност и Антигуа и Барбуда, Бахамската общност, Барбадос, Федеративна република Бразилия, Република Мавриций, Федерация Сейнт Китс и Невис и Република Сейшели, прието от Съвета на 9.10.2014 г.

                     (16)
                  COM(2016)194 final.

                     (17)
                  Одобрение, дадено на […] г.

                     (18)
                  Регламент (ЕС) № 610/2013 на Европейския парламент и на Съвета от 26 юни 2013 година за изменение на Регламент (ЕО) № 562/2006 на Европейския парламент и на Съвета за създаване на Кодекс на Общността за режима на движение на лица през границите (Кодекс на шенгенските граници), Конвенцията за прилагане на Споразумението от Шенген, регламенти (ЕО) № 1683/95 и (ЕО) № 539/2001 на Съвета и регламенти (ЕО) № 767/2008 и (ЕО) № 810/2009 на Европейския парламент и на Съвета (ОВ L 182, 29.6.2013 г., стр. 1).

                     (19)
                  Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (ОВ L 131, 1.6.2000 г., стр. 43).

                     (20)
                  Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (ОВ L 64, 7.3.2002 г., стр. 20).

                     (21)
                  Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.

    ---documentbreak---

               ЕВРОПЕЙСКА КОМИСИЯ
            Брюксел, 28.7.2017
            COM(2017) 394 final
            ПРИЛОЖЕНИЕ
            към
            Предложението за решение на Съвета
            за сключване на Споразумението между Европейския съюз и Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване

               ПРИЛОЖЕНИЕ

               към

               Предложението за решение на Съвета

               за сключване на Споразумението между Европейския съюз и Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване

               СПОРАЗУМЕНИЕ

               за сключване на Споразумението между Европейския съюз и Бахамската общност за изменение на Споразумението между Европейската общност и Бахамската общност за отмяна на визовия режим за краткосрочно пребиваване

               ЕВРОПЕЙСКИЯТ СЪЮЗ,

               от една страна, и

               БАХАМСКАТА ОБЩНОСТ (наричана по-нататък „Бахамските острови“),

               от друга страна,

               заедно наричани по-нататък „договарящите се страни“,

               КАТО ВЗЕХА ПРЕДВИД Споразумението между Европейската общност и Бахамската общност за отмяна на визовия режим за краткосрочно пребиваване (наричано по-нататък „Споразумението“), което влезе в сила на 1 април 2010 г.,

               КАТО ПОТВЪРЖДАВАТ ОТНОВО значението на улесняването на контактите между хората,

               КАТО ОТБЕЛЯЗВАТ, че Споразумението действа в полза на гражданите на договарящите се страни,

               КАТО ВЗЕМАТ ПРЕДВИД, че определението за краткосрочно пребиваване, предвидено в Споразумението (три месеца в продължение на шестмесечен период  след датата на първото влизане) не е достатъчно точно и по-специално, че формулировката „датата на първото влизане“ може да породи неясноти и въпроси,

               КАТО ИМАТ ПРЕДВИД, че с Регламент (ЕС) № 610/2013 от 26 юни 2013 г. бяха въведени хоризонтални промени в достиженията на вътрешното право на ЕС в областта на визите и границите и краткосрочното пребиваване бе определено на „90 дни в рамките на всеки 180-дневен период“,

               КАТО ВЗЕМАТ ПРЕДВИД, че Системата за влизане/излизане, която предстои да бъде създадена от Европейския съюз, изкисва използването на еднакво и ясно определение за краткосрочно пребиваване, което е приложимо за всички граждани на трети държави,

               КАТО ЖЕЛАЯТ да гарантират плавен поток на пътниците на гранично-пропускателните пунктове на договарящите се страни,

               КАТО ПОТВЪРЖДАВАТ ОТНОВО, че Споразумението обхваща гражданите на всички държави — членки на Европейския съюз, с изключение на Обединеното кралство и Ирландия,

               КАТО ВЗЕМАТ ПРЕДВИД Протокола относно позицията на Обединеното кралство и Ирландия по отношение на пространството на свобода, сигурност и правосъдие и Протокола относно достиженията на правото от Шенген, включени в рамките на Европейския съюз, приложени към Договора за Европейския съюз и към Договора за функционирането на Европейския съюз, и като потвърждават, че разпоредбите на настоящото споразумение не се прилагат по отношение на Обединеното кралство и Ирландия,

               СЕ СПОРАЗУМЯХА ЗА СЛЕДНОТО:

               Член 1

               Споразумението се изменя в съответствие с разпоредбите на настоящия член:

               (1)В заглавието думите „Европейската общност“ се заменят с думите „Европейския съюз“,  в член 3, параграф 5 думите „общностното право“ се заменят с думите „правото на Съюза“, в член 6, параграф 1 думите „Европейската общност“ и „Общността“ се заменят съответно с думите „Европейския съюз“ и „Съюзът“,  и в член 8, параграф 7 думата „Общността“ се заменя с думата „Съюзът“.

               (2)В член 1 думите „три месеца в продължение на шестмесечен период“ се заменят с думите „90 дни в рамките на всеки 180-дневен период“.

               (3)Член 4, параграф 1 се заменя със следното:

               „Гражданите на Европейския съюз могат да пребивават на територията на Бахамските острови за максимален срок от 90 дни в рамките на всеки 180-дневен период.“

               (4)Член 4, параграф 2 се заменя със следното:

               „Гражданите на Бахамските острови могат да пребивават на територията на държавите членки, прилагащи изцяло достиженията на правото от Шенген, за максимален срок от 90 дни в рамките на всеки 180-дневен период. Този срок се изчислява независимо от пребиваването в държава членка, която все още не прилага изцяло достиженията на правото от Шенген.

               Гражданите на Бахамските острови могат да пребивават за максимален срок от 90 дни в рамките на всеки 180-дневен период на територията на всяка от държавите членки, които все още не прилагат изцяло достиженията на правото от Шенген, независимо от продължителността на пребиването, изчислена за територията на държавите членки, които прилагат изцяло достиженията на правото от Шенген.“

               (5)В член 4, параграф 3 думите „три месеца“ се заменят с думите „90 дни“ и думите „общностното право“ се заменят с думите „правото на Съюза“.

               (6)Последното изречение в член 8, параграф 4 се заменя със следното:

               „Договарящата се страна, която временно е спряла изпълнението на настоящото споразумение, незабавно информира другата договаряща се страна, ако причините за това временно спиране отпаднат, и възобновява изпълнението.“

               Член 2

               Настоящото споразумение се ратифицира или одобрява от договарящите се страни в съответствие с техните съответни вътрешни процедури и влиза в сила на първия ден от шестия месец след датата, на която последната договаряща се страна уведоми другата за приключването на горепосочените процедури.

               Съставено в […] на […] ден от месец […] на две хиляди и седемнадесета година в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всички езици са еднакво автентични.

               За Европейския съюз

               За Бахамската общност

               СЪВМЕСТНА ДЕКЛАРАЦИЯ ОТНОСНО ИСЛАНДИЯ, НОРВЕГИЯ, ШВЕЙЦАРИЯ И ЛИХТЕНЩАЙН

               Желателно е властите на Норвегия, Исландия, Швейцария и Лихтенщайн, от една страна, и на Бахамските острови, от друга страна, незабавно да изменят съществуващите двустранни споразумения за премахване на визите за краткосрочно пребиваване в съответствие с условията на настоящото споразумение.

               Съвместна декларация относно тълкуването на 90 дни в рамките на всеки 180-дневен период

               Договарящите се страни приемат, че максималният срок от 90 дни в рамките на всеки 180-дневен период, предвиден в член 4 от Споразумението, означава или непрекъснато посещение, или няколко последователни посещения, чиято продължителност не надвишава общо 90 дни в рамките на всеки 180-дневен период.

               Понятието „всеки“ предполага прилагането на „подвижен“ референтен период от 180 дни, като се гледа назад всеки ден от престоя за последния период от 180 дни, за да се провери дали продължава да бъде изпълнявано изискването за 90 дни в рамките на всеки 180-дневен период. Наред с другото това означава, че липсата на непрекъснат период от 90 дни позволява нов престой до 90 дни.

               ________


				|

		52014PC0208

			Предложение за РЕШЕНИЕ НА СЪВЕТА относно позицията, която да бъде приета от името на Европейския съюз в Международната морска организация по време на 93-тата сесия на Комитета по морска безопасност, във връзка с приемане на измененията на правила SOLAS II-2/1, 2/3, 2/9.7, 2/13.4, 2/18, 2/20-1, 2/29, глава III, Кодекса за спасителните средства и Кодекса за подобрената програма за преглед за 2011 година /* COM/2014/0208 final - 2014/0119 (NLE) */

			   	ОБЯСНИТЕЛЕН
МЕМОРАНДУМ
1.           ВЪВЕДЕНИЕ
Настоящото
предложение
на Комисията
се отнася до
установяване
на позицията
на Съюза за
93-тата сесия
на Комитета
по морска безопасност
(MSC) на ММО във
връзка със
седемте изменения,
определени
самостоятелно
в следните
подпозиции:
1.1.        Изменения
на правила SOLAS II-2/3
и II-2/9.7 относно
пожароустойчивостта
на
вентилационните
проводи за
нови кораби
Тези
изменения в
глава II-2 на
Конвенцията
SOLAS въвеждат
нови
изисквания
за
вентилационните
системи в
корабите. Те
имат също
така за цел
да изяснят
изискванията
за монтиране
на
противопожарни
и противодимни
клапи и за
противопожарни
клапи с дистанционно
управление.
Освен това са
добавени
нови
определения
за
противопожарна
клапа и
противодимна
клапа.
Тези
промени са
определени в
приложение 13
към MSC 92/26/Add.1. Точка 8.6
от доклада от
92-рата сесия
на MSC (MSC 92/26)
посочва, че
тези
изменения ще
бъдат приети
на 93-тата
сесия на MSC.
1.2.        Изменения
на правило SOLAS
II-2/13.4 относно
допълнителните
средства за
евакуация от
машинни
помещения за
нови
пътнически и
товарни
кораби
Глава II-2
на
Конвенцията
SOLAS съдържа
изисквания
за
средствата
за евакуация
в случай на
пожар. Тези
изменения на
изискванията
на Конвенцията
SOLAS имат за цел
да осигурят,
че траповете
и стълбите с
открити
стъпала в
машинните
помещения,
които са част
от
евакуационен
път и не са
разположени
в защитено
пространство,
са изработени
от стомана.
Освен това са
въведени
изисквания
за
евакуационните
пътища от
работилници
в машинни
помещения.
Тези
промени са
определени в
приложение 13
към MSC 92/26/Add.1. Точка 8.17
от доклада от
92-рата сесия
на MSC (MSC 92/26)
посочва, че
тези изменения
ще бъдат
приети на
93-тата сесия
на MSC.
1.3.        Изменения
на правило SOLAS II-2/18
относно
площадките
за кацане на
хеликоптери
на пътнически
ро-ро кораби
за нови
кораби
Глава II-2
на
Конвенцията
SOLAS съдържа
изисквания
за
хеликоптерните
съоръжения.
Тези изменения
на
Конвенцията
SOLAS имат за цел
въвеждане на
Циркулярно
писмо MSC.1/Circ.1431 на
ММО — Насоки
за одобряването
на противопожарното
оборудване с
пяна за
хеликоптерни
съоръжения —
от 22 юни 2012 г.
Поради това
системата за
използване
на пяна
трябва да е в
съответствие
с тези
насоки.
Тези
промени са
определени в
приложение 13
към MSC 92/26/Add.1. Точка 8.30
от доклада от
92-рата сесия
на MSC (MSC 92/26)
посочва, че
тези
изменения ще
бъдат приети
на 93-тата
сесия на MSC.
1.4.        Изменения
на глава III на SOLAS
и
съответните
изисквания
за
периодично
обслужване и
поддръжка на
спасителните
и дежурните
лодки за всички
кораби
Глава III на
Конвенцията
SOLAS съдържа
изисквания
за спасителните
средства.
Тези
изменения на
Конвенцията
SOLAS имат за цел
да направят
задължителни
изискванията
за
периодично
обслужване и
поддръжка на
спасителните
и дежурните
лодки.
Тези
промени са
определени в
приложение 31
към MSC 92/26/Add.2. Точка
13.16 от доклада
от 92-рата сесия
на MSC (MSC 92/26)
посочва, че
тези
изменения ще
бъдат приети
на 93-тата
сесия на MSC.
1.5.        Изменения
на Кодекса за
спасителните
средства (LSA) по
отношение на
еталонните
устройства
за изпитване
(ЕУИ) за
спасителни
жилетки — със съответните
преразгледани
препоръки за изпитване
на
спасителни
средства и
насоки за
валидиране
на
конструирането
на завършено
еталонно
устройство
за изпитване
за възрастни
Кодексът
на ММО за
спасителните
средства (LSA)
съдържа
изисквания
за
спасителните
средства.
Тези
изменения на
Кодекса LSA
въвеждат
нови
изисквания
за
еталонните
устройства
за изпитване
за
спасителни
жилетки.
Тези
промени са
определени в
приложение 34 към
MSC 92/26/Add.2. Точка 13.27.1 от
доклада от
92-рата сесия
на MSC (MSC 92/26)
посочва, че
тези изменения
ще бъдат
приети на
93-тата сесия
на MSC.
1.6.        Изменения
на правило SOLAS II-1/29
относно
изискванията
за
изпитанията
на рулевото
устройство
Глава II-1
на
Конвенцията
SOLAS съдържа
изисквания
за рулевото
устройство и
определя
средствата,
чрез които
може да бъде
демонстрирано
съответствието.
Тези
изменения на
Конвенцията
SOLAS
предоставят
алтернативно
средство за
демонстриране
на
съответствие,
когато това е
практически
невъзможно
да се направи
с изпитания
по море с
кораб при
най-голямото
му мореходно
газене. .
Тези
промени са
определени в
приложение 35
към MSC 92/26/Add.2. Точка
13.29 от доклада
от 92-рата
сесия на MSC (MSC 92/26) посочва,
че тези
изменения ще
бъдат приети на
93-тата сесия
на MSC.
1.7.        Изменения
на Кодекса за
подобрената
програма за
преглед (ППП)
за 2011 г., главно
с цел привеждането
му в
съответствие
с практиките
на
класификационните
общества/признатите
организации
Схемата
за оценка на
състоянието
(СОС) определя
рамка за
интензивна
инспекция на
по-старите
кораби. Подобрената
Програма за
инспекции по
време на преглед
на кораби за
насипни
товари и
нефтени
танкери или
„Подобрена
програма за
преглед“ (ППП)
уточнява как
да се
провежда
такава
интензивна
инспекция.
Тъй като СОС
използва ППП,
за да
постигне
целта си, СОС
посочва ППП
като
инструмент
за тази цел.
Тези изменения
на Кодекса за
ППП имат за
цел да
приведат ППП
в
съответствие
с текущите
практики.
Тези
изменения са
определени в
приложение 36
към MSC 92/26/Add.2. Точка
13.33 от доклада
от 92-рата
сесия на MSC (MSC 92/26)
посочва, че
тези
изменения ще
бъдат приети
на 93-тата
сесия на MSC.
2.           ПРИЕМАНЕ
НА
ИЗМЕНЕНИЯТА
НА ММО
2.1.        Приемане
на изменения
на правила SOLAS II-2/1,
2/3, 2/9.7, 2/13.4, 2/18, 2/20-1, 2/29, глава
III, Кодекса за
спасителните
средства и
Кодекса за
подобрената
програма за
преглед за
2011 г.
Тези
изменения
бяха
одобрени на
92-рата сесия
на Комитета
по морска
безопасност,
проведена на
12—21 юни 2013 г., и
трябва да
бъдат
представени
за приемане
на 93-тата
сесия на този
комитет на 14—23
май 2014 г.
2.2.        Ратифициране
и влизане в
сила
След
като бъдат
одобрени и
приети от
този комитет,
горепосочените
изменения ще
бъдат
представени
на
съответните
договарящи страни,
за да могат
те да изразят
съгласието
си да се
обвържат с
тях.
3.           СЪОТВЕТНО
ЗАКОНОДАТЕЛСТВО
НА ЕС И
КОМПЕТЕНТНОСТ
НА ЕС
3.1.        Изменения
на правила SOLAS II-2/3
и II-2/9.7 относно
пожароустойчивостта
на
вентилационните
проводи за
нови кораби
Посредством
глава II-2 на
приложение 1
към Директива
2009/45/ЕО за правилата
за
безопасност
и
стандартите
за пътническите
кораби[1]
Съюзът вече е
въвел
изисквания
за противопожарна
защита и за
откриване и
потушаване
на пожари.
Част А,
правило 12 от
същата глава предвижда
специфични
изисквания
за вентилационните
проводи,
които произтичат
от същите
разпоредби
на SOLAS, които сега
се очаква да
бъдат
изменени.
Освен това
глава II-2, част Б,
правило 9  от
горепосоченото
приложение
определя
всеобхватни
и подробни
изисквания
по отношение
на строителните
материали,
които се
използват за
вентилационните
проводи в
различните
части на
пътническия
кораб в
зависимост
от неговия
клас.  Тези
изменения на
глава II-2, част Б,
правило 9 от
Конвенцията
SOLAS заменят
цялата точка
7 за
вентилационните
системи, като
обхващат
както
определението,
така и
изпитването
за отворите
за проводи,
като включват
и специални
условия за
пътническите
кораби,
превозващи
повече от 36
пътници.
В
резултат на
това,
изискванията,
предвидени в
Директива
2009/45/ЕО по
отношение на
вентилационните
проводи, ще
трябва да
бъдат
преразгледани,
ако
горепосочените
изменения
бъдат приети.
Това засяга
например разпоредбите
за отворите
за проводи в
глава II-2, част A,
правило 12 от
приложение 1
към директивата,
както и
вентилационните
системи за корабите,
превозващи
повече от 36
пътници от
част Б,
правило 9.
Поради
това,
измененията
на SOLAS, на които
предстои да
бъдат приети,
могат да
засегнат изискванията
за
вентилационните
проводи, предвидени
в Директива
2009/45/ЕО.
3.2.        Изменения
на правило SOLAS
II-2/13.4 относно
допълнителните
средства за
евакуация от
машинни
помещения за
нови
пътнически и
товарни
кораби
Посредством
глава II-2 на
приложение 1
към Директива
2009/45/ЕО Съюзът
вече е въвел
изисквания за
средствата
за евакуация
от машинни
помещения за
пътнически
кораби,
по-специално
правило 6 от
част Б
(Противопожарни
мерки за
сигурност) на
същата глава,
които
произтичат
от същите
разпоредби
на SOLAS, които
сега се очаква
да бъдат
изменени.
В
резултат на
това,
изискванията,
предвидени в
Директива
2009/45/ЕО за
средствата
за евакуация,
ще трябва да
бъдат
преразгледани,
ако гореупоменатите
изменения
бъдат приети,
като се
вземат
предвид
специфичните
разпоредби,
приложими за
палубата на
преградите и за
евакуационните
пътища от
командни машинни
зали.
Поради
това
измененията
на SOLAS, на които
предстои да
бъдат приети,
могат да засегнат
изискванията,
предвидени в
Директива
2009/45/ЕО по
отношение на
средствата
за евакуация
от машинни
помещения за
нови пътнически
кораби.
3.3.        Изменения
на правило
SOLAS II-2/18 относно
площадките
за кацане на
хеликоптери
на
пътнически
ро-ро кораби
за нови
кораби
Посредством
глава II-2 на
приложение 1
към Директива
2009/45/ЕО Съюзът
вече е въвел
изисквания за
осигуряване
на площадки
за кацане на
хеликоптери.
По-специално
част Б,
правило 18  от същата
глава предвижда,
че „корабите,
оборудвани с
площадки за
кацане на
хеликоптери,
отговарят на
изискванията
на правило 18
на част Ж от
Глава II- 2 на
Конвенцията
SOLAS, както е
ревизирана
на 1 януари 2003 г.“.
Тези
изисквания
сега се
очаква да
бъдат изменени.
В резултат
на това,
изискванията,
предвидени в
Директива
2009/45/ЕО за
площадките
за кацане на
хеликоптери
на
пътническите
ро-ро кораби
за нови
кораби, ще
трябва да
бъдат
преразгледани,
ако
гореупоменатите
изменения
бъдат приети.
Поради
това
измененията
на SOLAS, на които
предстои да
бъдат приети,
могат да
засегнат
изискванията,
предвидени в
Директива
2009/45/ЕО по
отношение на
площадките
за кацане на
хеликоптери,
като зададат
преразглеждането
на тези
правила.
3.4.        Изменения
на глава III на SOLAS
и
съответните
изисквания
за
периодично
обслужване и
поддръжка на
спасителните
и дежурните
лодки за
всички
кораби
Посредством
глава III,
правило 12 от
приложение 1
към
Директива
2009/45/ЕО за
правилата за
безопасност
и
стандартите
за
пътническите
кораби
Съюзът вече е
въвел
изисквания
по отношение
на
оперативната
готовност,
поддръжката
и
инспектирането
на
спасителните
средства.
Правило 12.2
предвижда, че
„поддръжката
и проверките
на
спасителните
съоръжения
се
осъществяват
в съответствие
с
изискванията
на правило III/20
на SOLAS“. По този
начин
директивата
изисква
съответствие
със
съответните
разпоредби
на SOLAS, които
сега се
очаква да
бъдат
изменени, и
всяка
промяна ще
окаже пряко
въздействие
върху
правото на
ЕС.
Поради
това
предложеното
изменение на
съответните
разпоредби на
SOLAS ще засегне
изискванията,
определени в Директива
2009/45/ЕО по
отношение на
оперативната
готовност,
поддръжката
и
инспектирането
на
спасителните
средства.
3.5.        Изменения
на Кодекса за
спасителните
средства (LSA) по
отношение на
еталонните
устройства
за изпитване
(ЕУИ) за
спасителни
жилетки — със
съответните
преразгледани
препоръки за
изпитване
на
спасителни
средства и
насоки за валидиране
на
конструирането
на завършено
еталонно
устройство
за изпитване
за възрастни
Посредством
глава III на
приложение 1
към
Директива
2009/45/ЕО за
правилата за
безопасност
и
стандартите
за
пътническите
кораби
Съюзът вече е
въвел
изисквания
за личните
спасителни
средства.
По-специално
правило 2.2 от
същата глава
постановява,
че всички
такива
средства „отговарят
на ... Кодекса LSA“.
В
допълнение
член 5,
параграф 1 от
Директива 96/98/ЕО
относно
морското
оборудване[2]
предвижда, че
„оборудването,
изброено в
приложение А.
1, установено
на борда на
кораб на
Общността [...] трябва
да бъдат
съобразени с
прилаганите
предписания
на
международните
актове, упоменати
в това
приложение“.
Съгласно
точка А. 1.1.4 от
таблицата в
приложение А.
1 приложимият
стандарт за
спасителни
жилетки е
Резолюция MSC 48(66)
на ММО
(Кодекс LSA), a
приложимите
стандарти за
изпитване са
определените
в Резолюция
А.689(17) на ММО,
както е
изменена.
По този
начин
директивата
изисква
съответствие
със
съответните
разпоредби
на SOLAS, които
сега се
очаква да
бъдат изменени,
и всяка
промяна ще
окаже пряко
въздействие
върху
правото на
ЕС.
Следователно
предложените
изменения на Кодекса
LSA ще засегнат
изискванията
на Директива
2009/45/ЕО и
Директива
96/98/ЕО.
3.6.        Изменения
на правило SOLAS II-1/29
относно
изискванията
за изпитанията
на рулевото
устройство
Посредством
глава II-1, част В,
правила 6 и 7 от
приложение 1
към
Директива
2009/45/ЕО Съюзът
вече е въвел
изисквания
за
изпитанията
на рулевото
устройство,
които
произтичат  и
повтарят
същите
разпоредби
на SOLAS, чието изменение
предстои.
В
резултат на
това
изискванията
на Директива
2009/45/ЕО за
главното и
спомагателното
рулево
устройство,
ще трябва да
бъдат
преразгледани,
ако
гореупоменатите
изменения се
приемат, като
се вземат
предвид
новите
разпоредби
на SOLAS.
Поради
това
измененията
на SOLAS, които
предстои да
бъдат приети,
могат да
засегнат
изискванията,
предвидени в
Директива
2009/45/ЕО.
3.7.        Изменения
на Кодекса за
подобрена
програма за
преглед (ППП)
за 2011 г. главно
с цел
привеждането
му в
съответствие
с практиките
на
класификационните
общества/признатите
организации
Регламент
(ЕС) № 530/2012
относно
ускореното
въвеждане на
изисквания
за
двукорпусни
или еквивалентни
конструкции
за
еднокорпусни
нефтени
танкери[3] има
за цел да
установи
ускорена
схема за поетапно
въвеждане на
прилагането
на изискванията
на MARPOL 73/78 за
двукорпусни
или
еквивалентни
конструкции,
съгласно
определението
в член 3 от
същия
регламент, по
отношение на
еднокорпусни
нефтени
танкери,
както и да
забрани
превоза на
тежки
нефтопродукти
в
еднокорпусни
нефтени
танкери към
или от
пристанища
на държавите
членки.
По
силата на
посочения
регламент се
въвежда
задължително
прилагане на
Схемата за оценка
на
състоянието
(СОС) на ММО за
еднокорпусните
нефтени
танкери на
възраст над 15
години. Член 5
изисква тези
танкери да са
в
съответствие
със СОС,
която в член 6
се определя
като „схемата
за оценка на
състоянието,
приета с
Резолюция MEPC 94 (46)
от 27 април 2001 г.,
изменена с
Резолюция
МЕРС 99 (48) от 11 октомври
2002 г. и с
Резолюция
МЕРС 112 (50) от 4
декември 2003 г.“
Подобрената
Програма за
инспекции по време
на преглед на
кораби за
насипни товари
и нефтени
танкери или
„Подобрената
програма за
преглед“ (ППП)
уточнява как
да се провежда
тази
интензивна
оценка. Тъй
като СОС
използва ППП
като инструмент
за постигане
на целта си,
всички промени
на
инспекциите
по ППП ще
бъдат пряко и
автоматично
приложими
посредством
Регламент
(ЕС) № 530/2012.
Поради
това
измененията,
които
предстои да
бъдат приети
на 93-тата
сесия на MSC и
които ще
въведат
промени в
Кодекса за
ППП, ще
засегнат
правото на ЕС
посредством
прилагането
на Регламент
(ЕС) № 530/2012.
3.8.        Обобщение
С оглед
на
съответното,
упоменато
по-горе законодателство
на ЕС,
Комисията
счита, че приемането
на седемте
цитирани
по-горе
изменения,
които се очаква
да бъдат
приети на
93-тата сесия
на MSC, попадат в
изключителната
компетентност
на ЕС, която
Съюзът е
придобил по
силата на
член 3,
параграф 2 от
ДФЕС,
доколкото
приемането на
въпросните
международни
инструменти
може да
засегне общи
правила или
да промени
техния
обхват.
В
съответствие
с богатата
съдебна
практика и
въпреки че
Европейският
съюз не е
член на ММО,
държавите
членки нямат
право да поемат
задължения,
които могат
да засегнат
правила на
ЕС, въведени за
постигане на
целите на
Договорите,
освен ако са
упълномощени
за това с
решение на Съвета
по
предложение
на Комисията.

4.           ЗАКЛЮЧЕНИЕ
Поради
тези причини
Комисията
предлага решение
на Съвета
относно
позицията,
която да бъде
приета от
името на
Европейския
съюз по
отношение на
измененията,
цитирани в
точки 1.1—1.7
по-горе, на
които
предстои да
бъдат приети
на 93-тата
сесия на
Комитета по
морска
безопасност.
2014/0119 (NLE)
Предложение
за
РЕШЕНИЕ
НА СЪВЕТА
относно
позицията,
която да бъде
приета от името
на
Европейския
съюз в
Международната
морска
организация
по време на
93-тата сесия
на Комитета
по морска
безопасност,
във връзка с
приемане на
измененията
на правила SOLAS II-2/1,
2/3, 2/9.7, 2/13.4, 2/18, 2/20-1, 2/29, глава
III, Кодекса за
спасителните
средства и
Кодекса за
подобрената
програма за
преглед за 2011
година
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз, и
по-специално
член 100,
параграф 2 и
член 218,
параграф 9 от
него,
като
взе предвид
предложението
на
Европейската
комисия,
като
има предвид,
че:
(1)       Действие
от страна на
Европейския
съюз в сектора
на морския
транспорт
следва да има
за цел
подобряване
на морската
безопасност.
(2)       На
заседание в
рамките на
своята 92-ра
сесия Комитетът
по морска
безопасност
(MSC) на ММО
одобри
изменения на
правила SOLAS II-2/1, 2/3. 2/9.7,
2/13.4, 2/18, 2/20-1, 2/29, глава III,
Кодекса за
спасителните
средства и
Кодекса за
подобрената
програма за
преглед за
2011 г. Тези
изменения се
очаква да
бъдат приети
на 93-тата сесия
на MSC, която ще
се проведе
през май 2014 г.
(3)       Измененията
на правила SOLAS II-2/3
и II-2/9.7 относно
пожароустойчивостта
на
вентилационните
проводи за
нови кораби
ще въведат
нови изисквания
за
вентилационните
системи на
корабите,
включително
за пътническите
кораби,
превозващи
повече от 36 пътници.
Разпоредбите
на правило 12 в
част А и на
правило 9 в
част Б от
глава II-2 на
приложение 1 към
Директива
2009/45/ЕО за
правилата за
безопасност
и
стандартите
за
пътническите
кораби[4]
във връзка с
разпоредбите
за отворите
за
вентилационните
проводи и на
вентилационните
системи за
корабите, превозващи
повече от 36
пътници,
обхващат тези
въпроси и
произтичат
от
разпоредбите
на SOLAS, които
сега се
очаква да
бъдат
изменени.
(4)       Измененията
на правило SOLAS II-2/13.4
ще въведат
допълнителни
средства за
евакуация от
машинни
помещения за
нови пътнически
и товарни
кораби
Разпоредбите
на правило 6,
част Б, глава II-2
на
приложение 1
към Директива
2009/45/ЕО
(Средства за
евакуация)
обхващат тези
въпроси и
произтичат
от разпоредбите
на SOLAS, които
сега се
очаква да бъдат
изменени.
(5)       Измененията
на правило SOLAS II-2/18
относно
площадките
за кацане на
хеликоптери
на пътнически
ро-ро кораби
за нови
кораби ще
включват изискване
системите за
използване
на противопожарна
пяна да бъдат
в
съответствие
с Циркулярно
писмо MSC.1/Circ.1431 на
ММО от 22 юни
2012 г. относно
Насоки за одобряването
на
противопожарно
оборудване с
пяна за
хеликоптерни
съоръжения.
Глава II-2, част Б,
правило 18от
приложение 1
към Директива
2009/45/ЕО предвижда,
че корабите,
оборудвани с
хеликоптерни
площадки,
отговарят на
изискванията
на правилото
на SOLAS, както са
преразгледани
на 1 януари 2003 г.,
и които сега
се очаква да
бъдат
изменени.
(6)       Измененията
на глава III,
правило 20 на SOLAS
и свързаните
изисквания
за
периодично
обслужване и
поддръжка на
спасителни и
дежурни
лодки за всички
кораби имат
за цел
превръщането
на тези
изисквания в
задължителни.
Глава III на приложение
1 към
Директива
2009/45/ЕО
предвижда, че
поддръжката
и
инспекциите
на спасителните
средства се
извършват в
съответствие
със същите
изисквания
на правило III/20
на SOLAS, които
сега се
очаква да
бъдат
изменени.
(7)       Измененията
на Кодекса за
спасителните
средства (LSA) по
отношение на
еталонните
изпитвателни
устройства
(ЕИУ) за спасителни
жилетки ще
въведат нови
изисквания за
ЕИУ. Глава III,
правило 2.2 от
Директива
2009/45/ЕО посочва,
че всички
такива лични
спасителни средства
са в
съответствие
с Кодекса LSA. В
допълнение
член 5,
параграф 1 от
Директива
96/98/ЕО относно
морското
оборудване[5]
посочва, че
оборудването,
изброено в
приложение
А.1,
установено
на борда на
кораб на Общността
трябва да
бъде
съобразено с
прилаганите
предписания
на
международните
актове,
упоменати в
същото
приложение.
Съгласно
точка А.1.1.4 от
таблицата в
приложение
А.1
приложимият
стандарт за
спасителни
жилетки е
Резолюция MSC 48(66)
на ММО —
Кодекса LSA, който
сега се
очаква да
бъде изменен.

(8)       Измененията
на правило SOLAS II-1/29
относно
изискванията
за
изпитанията
на рулевото
устройство
ще въведат
допълнителни
изисквания
за
демонстриране
на съответствие
при
изпитания по
море. Правила
6 и 7, част В,
глава II-1 от
приложение 1
към
Директива 2009/45/ЕО
произтичат и
повтарят
същите
разпоредби
на SOLAS от глава II-1,
част В,
правило 29 за
изискванията
към главното
и
спомагателното
рулево
устройство,
които сега се
очаква да
бъдат
изменени.
(9)       Измененията
на Кодекса за
подобрената
програма за
преглед (ППП)
за 2011 г. го
привеждат в съответствие
с практиките
на
класификационните
общества.
Членове 5 и 6 от
Регламент
(ЕС) № 530/2012
относно
ускореното
въвеждане на
изисквания
за
двукорпусни
или
еквивалентни
конструкции
за
еднокорпусни
нефтени танкери[6]
правят
задължително
прилагането
на Схемата за
оценка на
състоянието
(СОС) на ММО за еднокорпусни
нефтени
танкери на
възраст над 15
години.
Подобрената
програма за инспекции
по време на
преглед на
кораби за насипни
товари и
нефтени
танкери или
„Подобрената
програма за
преглед“ (ППП)
уточнява как
да се
провежда
тази
интензивна
оценка. Тъй
като СОС
използва ППП
като
инструмент
за постигане
на целта си,
всички
промени на
инспекциите
по ППП ще
бъдат пряко и
автоматично
приложими
посредством
Регламент (ЕС)
№ 530/2012.
(10)     Съюзът
не е член на
ММО, нито е
договаряща страна
по
въпросните
конвенции и
кодекси. Поради
това е
необходимо
Съветът да
оправомощи
държавите
членки да
изразят
позицията на
Съюза в
посочените
комитети на
ММО и да
изразят
съгласието си
да бъдат
обвързани с
тези
изменения,
ПРИЕ
НАСТОЯЩОТО
РЕШЕНИЕ:
Член 1
1.           Позицията
на Съюза на
93-тата сесия
на Комитета
по морска
безопасност
на ММО е да
изрази
съгласие с
приемането
на
измененията
на правила SOLAS II-2/3,
2/9.7, 2/13.4 и 2/18, както са
определени в
приложение 13
към документ
MSC 92/26.Add.1 на ММО, и с
приемането
на измененията
на правила SOLAS
II-2/20-1, 2/29, глава III и
Кодекса за
спасителните
средства, и
Кодекса за
подобрена
програма за
преглед за
2011 г., както са
определени
съответно в
приложения 31, 34,
35 и 36 към
документ MSC 92/26/Add.2.
на ММО.
2.           Позицията
на Съюза,
както е
определена в
параграф 1, се изразява
от държавите
членки, които
членуват в
ММО, като
действат
съвместно в
интерес на
Съюза.
3.           Официални
и
незначителни
промени в
тази позиция
могат да
бъдат
договаряни,
без да е необходимо
изменение на
позицията.
Член
2
С
настоящото
на държавите
членки се
разрешава да
дадат своето
съгласие да бъдат
обвързани, в
интерес на
Съюза, от
измененията,
посочени в
член 1,
параграф 2.
Член 3
Адресати
на
настоящото
решение са
държавите
членки.
Съставено
в Брюксел на […]
година.
                                                                       За
Съвета
                                                                       Председател
[1]               OВ L 163, 25.6.2009 г.,
стр. 1.
[2]               ОВ L 46, 17.2.1997 г.,
стр. 25.
[3]               OВ L 172, 30.6.2012 г.,
стр. 3.
[4]               OВ L 163, 25.6.2009 г.,
стр. 1.
[5]               ОВ L 46, 17.2.1997 г.,
стр. 25.
[6]               OВ L 172, 30.6.2012 г.,
стр. 3.


title: Предложение за решение на Съвета Относно упълномощаване на Италианската република да въведе мерки за дерогация от член 26, параграф 1, буква а) и член 168 от Директива 2006/112/EО относно общата система на данъка върху добавената стойност (Единствено италианският текст е автентичен) (представенo от Комисията)

text:
                 КОМИСИЯ НА ЕВРОПЕЙСКИТЕ ОБЩНОСТИ
                                                Брюксел, 7.5.2007
                                                COM(2007) 238 окончателен
                                   Предложение за
                              РЕШЕНИЕ НА СЪВЕТА
      Относно упълномощаване на Италианската република да въведе мерки за
   дерогация от член 26, параграф 1, буква а) и член 168 от Директива 2006/112/EО
           относно общата система на данъка върху добавената стойност
                   (Единствено италианският текст е автентичен)
                             (представенo от Комисията)
BG                                                                                BG
 ---pagebreak---                             ОБЯСНИТЕЛЕН МЕМОРАНДУМ
       1) КОНТЕКСТ НА ПРЕДЛОЖЕНИЕТО
          •
   110
              Основания и цели на предложението
          В съответствие с член 395, параграф 1 от Директива 2006/112/ЕО от 28 ноември
          2006 г. относно общата система на данъка върху добавената стойност Съветът,
          приемайки единодушно предложение от Комисията, може да разреши на всяка
          държава-членка да въведе специални мерки за дерогация от разпоредбите на
          директивата, за да се опрости процедурата за събиране на данъка или за
          избягване на определени форми на укриване и неплащане на данъци.
          С писмо, регистрирано в Генералния секретариат на Комисията, Италия поиска
          разрешение да въведе мерки за дерогация от член 26, параграф 1, буква а) и член
          168 от Директива 2006/112/EО. В съответствие с член 395, параграф 2 от
          Директива 2006/112/EО на 28 февруари 2007 г. Комисията информира останалите
          държави-членки на 28 февруари 2007 г. за искането на Италия. На 21 ноември
          2006 г. Комисията уведоми Италия, че е получила пълната информация, считана
          за нужна за разглеждането на искането.
          •
   120
              Общ контекст
          Член 168 от Директива 2006/112/ЕО постановява, че данъчнозадълженото лице
          има право да приспадне ДДС, начислен при покупки, направени с цел
          данъчнооблагаеми сделки. Член 26, параграф 1, буква а) от същата директива
          изисква ползването на стоки, които са част от стопанските активи за лични
          нужди, да се счита за възмездна доставка на услуги, ако дължимият за тези стоки
          данък върху добавената стойност подлежи на приспадане. Тази система
          предвижда възстановяването на ДДС при първоначалната покупка на активи,
          които се използват както в икономическата дейност, така и за лични нужди, но за
          да се гарантира облагането с данък на крайното потребление, ползването за
          лични нужди се разглежда като доставка на услуги, като съответният ДДС става
          невъзстановяем за необлагаемите лица.
          При моторните превозни средства тази система се прилага трудно поради ред
          причини, но най-вече защото е трудно да се идентифицира разделението между
          употребата за лични и за икономически цели. В случаите на водене на
          счетоводство, съответната процедура и проверката му придават допълнителна
          тежест за икономическите субекти и администрацията. Имайки предвид броя на
          засегнатите превозни средства, дори единичното избягване на данъци в малък
          мащаб може до доведе до значителни суми.
          Като алтернатива на системата, установена в директивата, италианските данъчни
          власти поискаха да им се разреши просто да ограничат първоначалното
          приспадане до определен процент и в замяна да освободят икономическите
          субекти от осчетоводяването на данъка при употребата за лични цели. Това
          допринася полза за опростяване на системата за всички заинтересовани страни и
          за гарантиране на събирането на процент от данъка, който иначе може и да бъде
          несъбран.
BG                                           2                                            BG
 ---pagebreak---           Поисканото ограничение възлиза на 60 %. То се основава на проучвания в
          Италия и, според условията на предложението, ще бъде преразгледано след две
          години наред с действието на дерогацията.
          Новата система ще важи за всички икономически субекти, при които превозните
          средства не се използват изключително за икономическа дейност. Ползата от
          опростяването с една-единствена уеднаквена ставка ще се загуби, ако
          икономическите субекти имат възможност да излязат от системата. Някои
          превозни средства обаче ще бъдат изключени от ограничението в правото да
          приспадат и следователно ще бъдат третирани според обичайните правила. Най-
          напред ще бъдат изключени всички превозни средства с повече от 9 седящи
          места (включително шофьорското) и над определено тегло. Това ограничава
          областта на приложение най-вече до автомобили, микробуси, лекотоварни
          превозни средства, мотоциклети и мотопеди. Освен това, дори и да влизат в
          областта на приложение и независимо дали има някаква употреба за частни цели,
          следните превозни средства се изключват от ограничението: превозни средства,
          собственост на икономически субекти, чиято търговска дейност е покупко-
          продажба на превозни средства; превозни средства, закупени за отдаване на
          лизинг или под наем; таксита, превозни средства, използвани за обучение в
          школи за кормуване и превозни средства, използвани от търговски
          представители.
          •
   130
              Съществуващи разпоредби в обхвата на предложението
          Съществуват, или са съществували, други дерогации, които ограничават правото
          да се приспада ДДС при превозни средства. Понастоящем за Обединеното
          кралство важи дерогация, която предвижда ограничение от до 50 % от правото на
          данъчнооблагаем наемател или лизингополучател да приспада данък добавена
          стойност за наема или лизинга на пътнически автомобили, използвани за
          икономически цели, когато автомобилът се използва също и за частни цели. За
          Обединеното кралство се разреши употребата за частни цели на тези автомобили
          да не се разглежда като възмездена доставка на услуги.
          Член 176 от Директива 2006/112/EО предвижда, че Съветът определя разходите,
          по отношение на които ДДС няма да подлежи на приспадане. Дотогава, той
          разрешава на държавите-членки да запазят изключенията, които са съществували
          на 1 януари 1979 г. Следователно има известен брой клаузи на изчакване, които
          ограничават правото за приспадане за моторни превозни средства.
          •
   141
              Съвместимост с другите политики и цели на Съюза
          Не се прилага.
       2) КОНСУЛТИРАНЕ СЪС ЗАИНТЕРЕСОВАНИТЕ СТРАНИ И ОЦЕНКА НА ВЪЗДЕЙСТВИЕТО
          •   Консултиране със заинтересованите страни
   219
          Не е от значение.
          •   Събиране и използване на експертните мнения
BG                                            3                                         BG
 ---pagebreak---    229
          Външен опит не бе необходим.
          •
   230
              Оценка на въздействието
          Предложението има за цел да предотврати избягването на плащане на ДДС и да
          опрости процедурата за облагане с данък и следователно има потенциално
          положително въздействие.
          Решението бе преценено като подходяща мярка от Италия и е сравнимо с други
          минали и настоящи дерогации. Поисканата мярка е подобна по подхода си на
          предложението на Комисията в COM(2004) 728, съдържащо правила за видовете
          разходи, които могат да бъдат обект на ограничение в правото за приспадане.
       3) ПРАВНИ АСПЕКТИ НА ПРЕДЛОЖЕНИЕТО
          •
   305
              Обобщение на предложеното действие
          Упълномощаване на Италия да въведе мярка за дерогация от член 168 от
          Директива 2006/112/ЕО, ограничаваща правото на данъчнооблагаемите лица да
          приспадат ДДС от разходи, свързани с пътническите моторни превозни средства,
          когато последните не се използват изключително за икономически цели. Когато
          правото за приспадане е ограничено, дерогация от член 26, параграф 1, буква а)
          ще освободи данъчнооблагаемото лице от осчетоводяване на данъка при
          ползването на превозното средство за лични цели. Мярката се отнася само за
          превозни средства с определен капацитет на седящите места и с определено
          тегло, и е включена разпоредба за ограничен брой конкретни изключения от
          правилото.
          Ограничението е установено с твърда ставка от 60 % и ставката и
          необходимостта от дерогиращата мярка следва да се преразгледат и докладват от
          Италия след изминаването на две години от влизането в сила на дерогацията.
          Решението ще изгуби давност на определената в него дата или на датата, на
          която правилата на Общността относно ограниченията на правото за приспадане
          в тази област влязат в сила.
          •
   310
              Правно основание
          Член 395, параграф 1 от Директива 2006/112/EC на Съвета от 28 ноември 2006 г.
          относно общата система на данъка върху добавената стойност.
          •
   329
              Принцип на субсидиарността
          Предложението е от изключителната компетенция на Общността. Следователно
          принципът на субсидиарността не се прилага.
          •   Принцип на пропорционалността
          Предложението съответства      на   принципа   на   пропорционалност    поради
          следната/ите причина/и:
   331
          Решението засяга разрешение, дадено на държава-членка по нейно собствено
BG                                            4                                          BG
 ---pagebreak---           искане и не представлява никакво задължение.
   332
          При ограничената област на действие на дерогацията, специалната мярка е
          пропорционална на търсената цел.
          •  Избор на правни инструменти
   341
          Предложени инструменти: други.
   342
          Други правни инструменти не биха били подходящи поради следната/ите
          причина/и.
          Според член 395 от Директива 2006/112/EC на Съвета относно общата система на
          данъка върху добавената стойност, дерогацията от общите правила за ДДС е
          единствено възможна чрез упълномощаване от Съвета, гласувал единодушно
          предложението, направено от Комисията. Решението на Съвета е единственият
          подходящ инструмент, тъй като той може да се отправи към отделна държава-
          членка.
       4) ОТРАЖЕНИЕ ВЪРХУ БЮДЖЕТА
   409
          Предложението няма последици за бюджета на Общността.
       5) ДОПЪЛНИТЕЛНА ИНФОРМАЦИЯ
          •  Клауза за преразглеждане/преработка/клауза за край на валидността
   531
          Предложението включва клауза за преразглеждане.
   533
          Предложението включва клауза за край на валидността.
BG                                           5                                         BG
 ---pagebreak---                                           Предложение за
                                       РЕШЕНИЕ НА СЪВЕТА
        Относно упълномощаване на Италианската република да въведе мерки за
     дерогация от член 26, параграф 1, буква а) и член 168 от Директива 2006/112/EО
              относно общата система на данъка върху добавената стойност
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Директива 2006/112/ЕО на Съвета от 28 ноември 2006 г. относно
   общата система на данъка върху добавената стойност1, и по-специално член 395,
   параграф 1 от нея,
   като взе предвид предложението на Комисията2,
   като има предвид, че:
   (1)    В писмо от 9 октомври 2006 г., регистрирано в Генералния секретариат на
          Комисията на 11 октомври 2006 г., Италия поиска разрешение да въведе мерки
          за дерогация от разпоредбите на Директива 77/388/ЕИО (понастоящем
          Директива 2006/112/ЕО) и относно правото на данъчнооблагаеми лица да
          приспадат ДДС, платен при покупки и относно осчетоводяването на данъка за
          използваните за частни цели активи на икономически субекти.
   (2)    В съответствие с член 395, параграф 2 от Директива 2006/112/EО Комисията
          информира останалите държави-членки в писмо от 28 февруари 2007 г. за
          искането на Италия. В писмо от 21 ноември 2006 г. Комисията уведоми Италия,
          че е получила пълната информация, считана за нужна за разглеждането на
          искането.
   (3)    Член     168      от      Директива  2006/112/ЕО  постановява   правото    на
          данъчнозадълженото лице да приспадне ДДС, начислен при покупки на стоки и
          услуги с цел използване при неговите данъчнооблагаеми сделки. Член 26,
          параграф 1, точка а) на същата директива съдържа изискване да се осчетоводява
          ДДС, когато стопански актив се използва за частни цели.
   (4)    Трудно е да се прецени частното ползване на превозни средства и дори, когато
          то е възможно, процедурата за установяването му често е обременителна. При
   1
          OВ L 347, 11.12.2006 г., стр.1.
   2
          OВ C […], […], стр. […].
BG                                              6                                       BG
 ---pagebreak---           исканите мерки, сумата от ДДС върху разходите, допустими за приспадане при
          превозни средства, които не се използват изцяло за икономически цели, следва
          да бъде установена с фиксирана процентна ставка. Въз основа на наличната в
          момента информация италианските власти считат, че ставка от 40 % е
          оправдана. В същото време за избягване на двойното облагане следва да отпадне
          изискването за осчетоводяване на ДДС при ползването на превозно средство за
          частни цели, когато то е обект на гореспоменатото ограничение. Тези мерки
          могат да бъдат оправдани от необходимостта да се опрости процедурата за
          начисляване на ДДС и да се предотврати укриването на данъци посредством
          неправилно счетоводство.
   (5)    Тъй като предлаганият процент се основава върху първоначални изследвания на
          ползването за икономически цели, тези мерки за дерогация следва да бъдат
          ограничени във времето, за да се предвиди оценка на ефективността им и на
          подходящия процент.
   (6)    На 29 октомври 2004 г. Комисията представи предложение за Директива на
          Съвета за изменение на Директива 77/388/EИО, понастоящем 006/112/EО,
          относно правото за приспадане на ДДС3. Мярката за дерогация следва да се
          прекрати при влизането в сила на предложената Директива, ако това стане по-
          рано от датата, уточнена в Решението,
   ПРИЕ НАСТОЯЩОТО РЕШЕНИЕ:
                                                  Член 1
   Чрез дерогация от член 168 от Директива 2006/112/ЕО Италия се упълномощава с
   настоящето да ограничи до 40 % правото да се приспада данъкът върху добавената
   стойност, начислен върху разходите за моторни превозни средства, които не се
   използват изцяло за икономически цели.
                                                  Член 2
   Чрез дерогация от член 26, параграф 1, точка а) от Директива 2006/112/ЕО от Италия
   също се изисква да не оценява като възмездна доставка на услуги използването за
   частни цели на превозните средства, включени като активи в стопанската дейност на
   данъчнооблагаемите лица, когато тези превозни средства са били обект на ограничение
   на правото за приспадане в рамките на настоящето Решение.
                                                  Член 3
   Разходите за превозни средства се изключват от ограничението върху правото за
   приспадане, установено с настоящето решение, когато превозното средство попада в
   някоя от следните категории:
   3
          OВ C 24, 29.1.2005r., стр. 10. COM(2004) 728
BG                                                   7                                  BG
 ---pagebreak---    (1)    превозното средство е част от наличния търговски парк за упражняването на
          икономическата активност на данъчнооблагаемото лице;
   (2)    превозното средство се използва като такси;
   (3)    превозното средство се използва за обучение в школа за кормуване;
   (4)    превозното средство се използва за отдаване на лизинг или под наем;
   (5)    превозното средство се използва от търговски представители.
                                           Член 4
   Съответните разходи важат за покупка на превозно средство, включително договори за
   монтаж и други, производство, придобиване в рамките на Общността, внос, отдаване на
   лизинг или под наем, видоизменение, поправка или поддръжка, както и разходи за
   доставка или услуги, отнасящи се за превозни средства и използването им,
   включително за смазочни материали и гориво.
                                           Член 5
   Членове 1 и 2 важат за всички моторни превозни средства без селскостопански или
   горски трактори, които обикновено се използват за пътен превоз на хора или стоки, с
   максимална разрешена маса, която не превишава 3 500 кг и имат не повече от осем
   седящи места в добавка към мястото на водача.
                                           Член 6
   След двегодишно прилагане на настоящето решение, и не по-късно от 31 декември
   2009 г., Комисията получава оценка за прилагането му през първите две години,
   включително преглед на приложеното процентно ограничение.
                                           Член 7
   Настоящето Решение ще загуби давност на датата на влизане в сила на правилата на
   Общността, определящи разходите за пътни моторни превозни средства, които не са
   приемливи за пълно приспадане на данък върху добавената стойност, но най-късно на
   31 декември 2010 г.
                                           Член 8
   Адресат на настоящото решение е Италианската република.
BG                                            8                                        BG
 ---pagebreak---    Съставено в Брюксел на […] година.
                                      За Съвета:
                                      Президент
BG                                      9        BG


               ЕВРОПЕЙСКА КОМИСИЯ
            ???????, 21.8.2015
            COM(2015) 389 final
            2015/0180(NLE)
            Предложение за
            РЕШЕНИЕ НА СЪВЕТА
            за установяване на позицията на Съюза на 12-ото Общо събрание на OTIF по отношение на някои изменения на Конвенцията за международни железопътни превози (COTIF) и на притурките към нея

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Предлаганото решение на Съвета има за цел да бъде определена позицията на Европейския съюз на 12-тото Общо събрание на Междуправителствената организация за международни железопътни превози (OTIF), предвидена да се проведе от 29 до 30 септември 2015 г., по отношение на някои изменения на Конвенцията за международни железопътни превози (COTIF), както и на притурка D към Конвенцията (Единни правила за използване на подвижен състав в международно железопътно движение – CUV), притурка F (Единни правила за утвърждаване на технически норми и приемане на единни технически предписания, приложими за железопътните средства, предназначени да бъдат използвана в международно движение – APTU) и притурка G (Единни правила за техническо приемане на железопътни средства, използвани в международно движение – ATMF), за които изменения ще бъде взето решение от гореспоменатото Общо събрание.

               •Съгласуваност със съществуващите разпоредби в тази област на политиката

               Предложените изменения на Конвенцията COTIF и на допълненията към нея, свързани със законодателството на Съюза, целят изрично да разяснят обхвата на притурки F и G, както и ролите на ползвателя и на организацията, отговаряща за поддръжката на железопътната линия, в съответствие със законодателството на ЕС, по-специално с Директивата относно безопасността на железопътния транспорт
                  1
               .

               •Съгласуваност с другите политики на Съюза

               Предложените изменения на COTIF и на притурките към нея нямат пряка връзка с други политики на Съюза.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Измененията на COTIF и на притурките към нея, подлежащи на обсъждане от Общото събрание на OTIF, се отнасят за общите правила, приложими за международния превоз към и от територията на Съюза или за преминаване през територията на Съюза. Предложението за решение на Съвета има за цел да се установи позицията, която да бъде приета от името на Съюза в рамките на орган, създаден със споразумение, когато този орган има за задача да приема актове с правно действие. Следователно правното основание за предложението за решение на Съвета е член 91 от ДФЕС, във връзка с член 218, параграф 9 от ДФЕС.

               •Субсидиарност (при неизключителна компетентност)

               Европейската комисия предлага позиция на ЕС само за изменения, които имат пряка връзка със законодателството на Съюза, по-специално относно безопасността и оперативната съвместимост на железопътния транспорт и за редакционни изменения, които актуализират наименованието на Европейския съюз в съответствие с Договора от Лисабон.

               •Пропорционалност

               Значимите изменения на Конвенцията COTIF и на допълненията към нея разясняват обхвата на притурки F и G, както и ролите на ползвателя (на возила) и на организацията, отговаряща за поддръжката на железопътната линия, в съответствие със законодателството на ЕС, по-специално с Директивата относно безопасността на железопътния транспорт. Предложената позиция на Съюза е изцяло в съответствие с позицията на Съюза, представена на 25-ата сесия на Ревизионната комисия на OTIF с решение на Съвета от 24 юни 2014 г. година за установяване на позицията, която да бъде приета от името на Европейския съюз на тази сесия (2014/699/ЕС)
                  2
               .

               •Избор на инструмент

               Съгласно член 218, параграф 9 от ДФЕС, по предложение на Комисията или на върховния представител на Съюза по въпросите на външните работи и политиката на сигурност, Съветът приема решение за определяне на позицията, която да се заеме от Съюза в рамките на орган, създаден със споразумение, когато този орган има за задача да приема актове с правно действие.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Бяха обсъдени и гласувани предложения за изменения на COTIF и нейните притурки от Ревизионната комисия на нейната 25-та сесия от 25 до 26 юни 2014 г., а що се отнася до частичното преразглеждане на притурка В (Единни правила за договора за международен железопътен превоз на товари — CIM), чрез писмена процедура
                  3
               . Консолидираният обяснителен доклад беше приет от Ревизионната комисия чрез писмена процедура
                  4
               . Изменения към Притурка G (ATMF) и към Притурка D (CUV) бяха обсъдени на редица срещи на специализирани работни групи в рамките на Междуправителствената организация за международни железопътни превози (OTIF). В тези срещи взеха активно участие както Европейската комисия, така и Европейската железопътна агенция (ERA), заедно с редица държави членки. Подобни обсъждания в специализирани работни групи в рамките на OTIF с участието на Европейската комисия и няколко държави членки относно притурки B (CIM) и E (Единни правила за договора за използване на инфраструктурата в международно железопътно движение — CUI) не доведоха до официални предложения за изменение, които да се приемат на 12-ото Общо събрание. Освен това, Европейската комисия организира работна група за държави членки на ЕС и за представители на железопътния сектор, в която бяха обсъдени предложенията за изменения, направени от държави—членки на ЕС, които не са били обсъждани на 25-ата сесия на Ревизионната комисия на OTIF.

               •Консултации със заинтересованите страни

               Представители на железопътния сектор, като например Общността на европейските железници и инфраструктурни компании (CER), управителите на европейската железопътна инфраструктура (EIM), Международният комитет за железопътен транспорт (CIT), Международният съюз на железниците (UIC), Европейската асоциация за товарни железопътни превози (ERFA), Международният съюз на ползвателите на вагони (UIP) взеха активно участие в обсъжданията на съответните заседания, посочени по-горе.

               •Събиране и използване на експертни становища

               Не се прилага.

               •Оценка на въздействието

               Предложените изменения на COTIF и на притурките към нея относно законодателството на Съюза се основават на съществуващото законодателство на Съюза, тъй като това е изрична цел на OTIF. Позицията, която да бъде заета от Съюза, е изцяло в съответствие с позицията, приета от Съвета за 25-ата сесия на Ревизионната комисия на OTIF (Решение № 2014/699/ЕС на Съвета). Следователно, за настоящото предложение не е необходима оценка на въздействието.

               •Пригодност и опростяване на законодателството

               Неприложимо.

               •Основни права

               Предложението няма отражение върху основните права.

               4.ОТРАЖЕНИЕ ВЪРХУ БЮДЖЕТА

               Предложението няма отражение върху бюджета.

               5.Други елементи

               •Планове за изпълнение и уредба за мониторинг, оценка и докладване

               Приетите изменения ще влязат в сила съгласно съответните разпоредби на COTIF. Не е необходима уредба за мониторинг, оценка и докладване са необходими от името на Европейския съюз.

               •Обяснителни документи (за директивите)

               Неприложимо.

               •Подробно разяснение на конкретни разпоредби на предложението

               Съюзът се присъедини към Конвенцията за международни железопътни превози (COTIF) през юли 2011 г. по силата на Решение 2013/103/ЕС на Съвета
                  5
               . COTIF е смесено споразумение, по което договарящи се страни са както Съюзът, така и всички държави членки. В приложение III към решението са формулирани вътрешни договорености между Съвета, държавите членки и Комисията относно работните процедури в OTIF. По въпроси от своя изключителна компетентност, ЕС гласува с броя гласове на всички държави членки, които са страни по COTIF. 26 държави — членки на ЕС са също така държави — членки на OTIF. От друга страна, 1 държава — членка на ЕС не е ратифицирала изменението на COTIF от 1999 г., а също така 3 държави — членки на ЕС не са оттеглили своите декларации за неприлагане на Притурка Е (CUI), Притурка F (APTU) и Притурка G (ATMF), които декларации са направени когато тези притурки все още не са били съвместими със законодателството на ЕС. В резултат тези държави — членки на ЕС не могат да гласуват по измененията, отнасящи се за разпоредби, които те не прилагат. Активни членове на OTIF са 44 държави (членството на 2 държави извън ЕС е отменено до възстановяването на международно железопътно движение и 2 държави извън ЕС са загубили правото си на глас в съответствие с разпоредбите на COTIF).

               В съответствие с член 34 от раздел VI на COTIF, промени на самата конвенция, одобрени от Общото събрание, влизат в сила за всички договарящи се страни дванадесет месеца след одобряването им от две трети от държавите членки, с изключение на тези държави членки, които са направили декларация преди влизането в сила, посочваща че те не одобряват такива промени. Промените на притурките към Конвенцията, одобрени от Общото събрание, влизат в сила за всички държави членки, дванадесет месеца след одобряването им от половината от държавите членки, които не са направили декларация за неприлагане на съответните притурки в тяхната цялост, с изключение на тези държави членки, които са направили декларация преди влизането в сила, посочваща че те не одобряват такива промени.

               Общото събрание може да определи към момента на приемане на дадена промяна, че тя е такава, че всяка държава членка, която е направила декларация за неприемането ѝ и няма да одобри промяната в рамките на период от осемнадесет месеца, считано от влизането ѝ в сила, при изтичане на този период ще престане да бъде държава — членка на OTIF.

               Когато решения на Общото събрание се отнасят за притурките към Конвенцията, прилагането на въпросната притурка се преустановява в нейната цялост, считано от момента на влизане в сила на решенията, за движение във и между държавите членки, които са направили декларация, че няма да одобрят промените ѝ.

               Считано от датата, на която промените в Конвенцията или на притурките към нея влизат в сила, те ще станат обвързващи за Съюза и държавите членки, съставлявайки неразделна част от достиженията на правото на Съюза.

               Съгласно член 38 от дял VII на COTIF, Европейския съюз като регионална организация, присъединила се към COTIF, може да упражнява правата, от които се ползват неговите членове по силата на Конвенцията, доколкото тези разпоредби засягат въпроси, за които е компетентен.

               Приложението към предложението за решение на Съвета съдържа подробен списък на предвидените изменения, като се посочва кои изменения могат да бъдат приети от Съюза, както са представени от Генералния секретар на 12-ото Общо събрание. Някои предвидени изменения, по-специално тези на членове 12 и 20 от COTIF, както и измененията на притурки D, F и G, са свързани със законодателството на Съюза в областта на безопасността и оперативната съвместимост на железопътния транспорт; за тях се счита, че са подходящи за безопасен и надежден международен железопътен транспорт, като се отчита технологичният напредък, и следователно могат да бъдат подкрепени. Редакционни изменения, като това на член 3 от COTIF, актуализират наименованието на Европейския съюз в съответствие с Договора от Лисабон (подобни изменения са приети на 25-ата сесия на Ревизионната комисия за разпоредби, които са от компетенцията на този орган). За други изменения (по-специално тези относно финансирането на OTIF) не се предлага позиция на ЕС.

               2015/0180 (NLE)

               Предложение за

               РЕШЕНИЕ НА СЪВЕТА

               за установяване на позицията на Съюза на 12-ото Общо събрание на OTIF по отношение на някои изменения на Конвенцията за международни железопътни превози (COTIF) и на притурките към нея

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Съюзът се присъедини към Конвенцията за международни железопътни превози от 9 май 1980 г., изменена с Вилнюския протокол от 3 юни 1999 г. (наричана по-долу „Конвенцията COTIF“), по силата на Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози (OTIF) за присъединяване на Европейския съюз към въпросната Конвенция
                  6
               .

               (2)Страни по Конвенцията COTIF са всички държави членки с изключение на Кипър и Малта.

               (3)Очаква се Общото събрание, учредено съгласно член 13, параграф 1, буква а)  на Конвенцията COTIF, на своята 12-а сесия, предвидена да се проведе от 29 до 30 септември 2015 г., да вземе решение относно някои изменения на Конвенцията COTIF, както и на следните притурки към Конвенцията: Притурка D (Единни правила за използване на подвижен състав в международно железопътно движение – CUV), Притурка F (Единни правила за утвърждаване на технически норми и приемане на единни технически предписания, приложими за железопътните средства, предназначени да бъдат използвани в международно движение – APTU) и Притурка G (Единни правила за техническо приемане на железопътни средства, използвани в международно движение – ATMF).

               (4)Позицията на Съюза относно точките, запазени за тази цел, трябва да бъде приета съгласно член 218, параграф 9 от ДФЕС, тъй като решенията относно тези изменения, вземани от Общото събрание, са актове с правно действие и техният предмет попада в обхвата на компетенцията на Съюза.

               (5)Измененията на Конвенцията COTIF имат следните цели: а) да се актуализират задачите на Комисията от технически експерти и да се направи позоваване на определението на „ползвател“ („keeper“) в съответствие със законодателството на ЕС, и б) да се изменят някои правила относно финансирането на Междуправителствената организация за международни железопътни превози (OTIF), нейното одитиране и отчитане, както и да се извършат малки административни промени.

               (6)Измененията на Притурка D (CUV), представени от Генералния секретар на OTIF, имат за цел да изяснят ролите на ползвателя (keeper) и на организацията, отговаряща за поддръжката на подвижния състав в международно железопътно движение.

               (7)Измененията на притурки G (ATMF) и F (APTU) имат за цел да се изясни обхватът им чрез заличаване на позоваването „други железопътни средства“.

               (8)Гореспоменатите изменения са от компетенцията на Съюза и са в съответствие със законодателството и стратегическите цели на Европейския съюз и по тази причина следва да бъдат подкрепени от Съюза.

               (9)Следователно приложената към настоящото решение позиция на Съюза следва да бъде приета. Позицията на Съюза следва да бъде представена на Общото събрание.

               ПРИЕ НАСТОЯЩОТО РЕШЕНИЕ:

               Член 1

               1.
                     Позицията, която да бъде заета от Европейския съюз на 12-ото Общо събрание в рамките на Конвенцията за международни железопътни превози, трябва да бъде в съответствие с приложението към настоящото решение.

               2.
                     Представителите на Съюза на Общото събрание могат без допълнително решение на Съвета да приемат малки промени на документите, посочени в приложението към настоящото решение.

               Член 2

               Решенията, които се приемат та Общото събрание, се публикуват в Официален вестник на Европейския съюз, като се посочва датата на влизането им в сила.

               Член 3

               Настоящото решение влиза в сила в деня на приемането му.

               Член 4

               Адресати на настоящото решение са Комисията и държавите членки.

               Съставено в Брюксел на  година.

                     За Съвета

                     Председател

                     (1)
                  Директива 2004/49/ЕО на Европейския парламент и на Съвета от 29 април 2004 г. относно безопасността на железопътния транспорт в Общността и за изменение на Директива 95/18/ЕО на Съвета относно лицензирането на железопътните предприятия и Директива 2001/14/ЕО относно разпределение на капацитета на железопътната инфраструктура и събиране на такси за ползване на железопътната инфраструктура и за сертифициране за безопасност (Директива относно безопасността на железопътния транспорт), ОВ L 164/44 от 30.4.2004 г., изменена с множество актове, по-специално с Директива 2008/110/ЕО на Европейския парламент и на Съвета, ОВ L 345/62 от 23.12.2008 г.

                     (2)
                  Решение на Съвета от 24 юни 2014 г. за определяне на позицията, която да бъде заета от името на Европейския съюз на 25-ата сесия на Ревизионната комисия на Междуправителствената организация за международни железопътни превози (OTIF) по отношение на някои изменения на Конвенцията за международни железопътни превози (COTIF) и на притурките към нея,  ОВ L 293/26 от 9.10.2014 г.

                     (3)
                  Циркулярно писмо на Ревизионната комисия на OTIF A 55-25/505.2015 от 23.4.2015 г.

                     (4)
                  Циркулярно писмо на Ревизионната комисия на OTIF A 55-25/504.2015 от 23.4.2015 г.

                     (5)
                  Решение на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г., OВ L 51/1 от 23.2.2013 г.

                     (6)
                  ОВ L 51 от 23.2.2013 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 21.8.2015
            COM(2015) 389 final
            ПРИЛОЖЕНИЕ
            към
            Решение на Съвета
            за установяване на позицията на Съюза на 12-ото Общо събрание на OTIF по отношение на някои изменения на Конвенцията за международни железопътни превози (COTIF) и на притурките към нея

               ПРИЛОЖЕНИЕ

               към

               Решение на Съвета

               за установяване на позицията на Съюза на 12-ото Общо събрание на OTIF по отношение на някои изменения на Конвенцията за международни железопътни превози (COTIF) и на притурките към нея

               1.Въведение

               Генералният секретар на Междуправителствената организация за международни железопътни превози (OTIF) свика 12-ото Общо събрание на Организацията в Берн на 29-30 септември 2015 г.

               Целта на настоящия документ е да бъде разработена координирана позиция на ЕС, която да бъде представена на срещата на Общото събрание. Документът беше подготвен от ГД „Мобилност и транспорт“, със съдействието на други съответни служби на Комисията.

               2.Отправни документи

               Документите във връзка с дневния ред бяха изпратени до държавите, членуващи в OTIF на 15 май 2015 г. и са на разположение на интернет страницата на OTIF на следния електронен адрес:

                  http://www.otif.org/en/law/general-assembly/working-documents-concerning-revision-of-cotif.html

               .

               3.Коментари по всяка от точките от дневния ред

               Точка 1 Избиране на председател и заместник-председатели

               Документ: няма

               Упражняване на права за гласуване: държавите членки.

               Координирана позиция: няма

               Точка 2 Приемане на дневния ред

               Документи: AG 12/2, AG 12/2 д-ка 1.

               Упражняване на права за гласуване: държавите членки.

               Координирана позиция: няма

               Точка 3 Създаване на Комитета за проверка на пълномощията

               Документ: няма

               Упражняване на права за гласуване: държавите членки.

               Координирана позиция: няма

               Точка 4 Организация на работата и учредяване на всякакви комитети, считани за необходими

               Документ: няма

               Упражняване на права за гласуване: държавите членки.

               Координирана позиция: няма

               Точка 5 Избор на генерален секретар за периода от 1 януари 2016 г. до 31 декември 2018 г.

               Документи: AG 12/5, AG 12/5.1, AG 12/5.2.

               Упражняване на права за гласуване: държавите членки.

               Координирана позиция: няма

               И двамата кандидати за поста са от държави — членки на ЕС (Австрия и Франция).

               Точка 6 Членове на OTIF — общо положение

               Документ: AG 12/6.

               Упражняване на права за гласуване: не се прилага

               Координирана позиция: няма

               Точка 7 Бюджетна рамка

               Документи: AG 12/7.1, AG 12/7.2.

               Упражняване на права за гласуване: държавите членки.

               Координирана позиция: няма

               Точка 8 Частично преразглеждане на COTIF — основния текст на Конвенцията

               Документи: AG 12/8, AG 12/8 д-ка 1, AG 12/8 д-ка 2.

               Упражняване на права за гласуване: държавите членки.

               Координирана позиция:

               Измененията в член 3 (Международно сътрудничество) следва да бъдат подкрепени (редакционна промяна, изразяваща се в замяна на наименованието „Европейски общности“ с „Европейски съюз“).

               Измененията в член 12 (Изпълнение на съдебните решения. Запори) следва да бъдат подкрепени, тъй като определението за „ползвател“ („keeper“) се изменя в съответствие със законодателството на ЕС.

               Измененията в член 20 (Комисия от технически експерти) следва да бъдат подкрепени, тъй като те са необходими за актуализиране на Единните правила APTU и ATMF, за да се запази съответствието със законодателството на ЕС.

               По останалите изменения: няма позиция на ЕС

               Точка 9 Частично преразглеждане на Притурка В (CIM UR)

               Документ: AG 12/9.

               Упражняване на права за гласуване: държавите членки.

               Координирана позиция: Да се вземе под внимание докладът на генералния секретар относно напредъка и продължаването на работата по преразглеждане на настоящата притурка.

               Точка 10 Частично преразглеждане на Притурка D (CUV UR)

               Документи: AG 12/10, AG 12/10 д-ка 1, AG 12/10 д-ка 2, AG 12/10 д-ка 3.

               Упражняване на права за гласуване: ЕС

               Координирана позиция:

               Измененията на член 9 и обяснителният доклад да бъдат подкрепени в съответствие с позицията на ЕС, представена на 25-ата сесия на Ревизионната комисия на OTIF
                  1
               , тъй като те изясняват ролите на ползвателя (keeper) и на организацията, отговаряща за поддръжката в съответствие със законодателството на ЕС.

               Новият член 1а, предложен от Германия в документ AG12/10 д-ка 3 беше обсъден и подкрепен от работна група на ЕС от представители на държавите членки и на железопътния отрасъл, която проведе заседание на 26 ноември 2014 г. Подобна разпоредба съществува и в CIM (член 2 — Предписания на публичното право). Следователно, това предложение следва също да бъде подкрепено.

               Точка 11 Частично преразглеждане на Притурка F (APTU UR)

               Документ: AG 12/11.

               Упражняване на права за гласуване: ЕС

               Координирана позиция: Да бъдат подкрепени изменението на член 3, целящо изясняване на обхвата чрез заличаване на „други железопътни средства“ и съответната промяна на обяснителния доклад.

               Точка 12 Преразглеждане на Притурка G (ATMF UR)

               Документ: AG 12/12.

               Упражняване на права за гласуване: ЕС

               Координирана позиция: Да бъдат подкрепени измененията на член 1 и член 3, целящи изясняване на обхвата чрез заличаване на „други железопътни средства“ и съответната промяна на обяснителния доклад .

               Точка 13 Преразгледан и консолидиран обяснителен доклад

               Документи: AG 12/13, AG 12/13 д-ка 1-10.

               Упражняване на права за гласуване: държавите членки.

               Координирана позиция: да се отбележи преразгледаният и консолидиран обяснителен доклад и да се възложи на генералния секретар да включи разясненията, приети от това Общо събрание, които се отнасят за измененията на COTIF и на притурките към нея, приети от това Общо събрание.

               Точка 14 Единно законодателство за железниците

               Документ: AG 12/14.

               Упражняване на права за гласуване: държавите членки.

               Координирана позиция: няма

               Точка 15 Доклад за дейността на Административната комисия през периода между 1 октомври 2012 г. и 30 септември 2015 г.

               Документ: AG 12/15.

               Упражняване на права за гласуване: държавите членки.

               Координирана позиция: няма

               Точка 16 Избор на Административна комисия за периода между 1 октомври 2015 г. и 30 септември 2018 г. (състав и председателство)

               Документ: AG 12/16.

               Упражняване на права за гласуване: държавите членки.

               Координирана позиция: няма

               Точка 17 Предполагаема дата за 13-ото Общо събрание

               Документ: няма

               Упражняване на права за гласуване: не се прилага

               Координирана позиция: няма

               Точка 18 Други въпроси

               Документ: няма

               Упражняване на права за гласуване: Да се определи на място, ако е необходимо.

               Координирана позиция: Да се определи на място, ако е необходимо.

               Точка 19 Евентуални мандати на Общото събрание

               Документ: няма

               Упражняване на права за гласуване: Да се определи на място, ако е необходимо.

               Координирана позиция: Да се определи на място, ако е необходимо.

               Точка 20 Доклади на комисия, ако е необходимо

               Документ: няма

               Упражняване на права за гласуване: Да се определи на място, ако е необходимо.

               Координирана позиция: Да се определи на място, ако е необходимо.

               Точка 21 Приемане на решения, мандати, препоръки и други документи за Общото събрание (окончателен документ)

               Документ: няма

               Упражняване на права за гласуване: държавите членки.

               Координирана позиция: да се определи на място.

                     (1)
                  Решение на Съвета от 24 юни 2014 г. за определяне на позицията, която да бъде заета от името на Европейския съюз на 25-ата сесия на Ревизионната комисия на Междуправителствената организация за международни железопътни превози (OTIF) по отношение на някои изменения на Конвенцията за международни железопътни превози (COTIF) и на притурките към нея (2014/699/ЕС),  ОВ L 293/26 от 9.10.2014 г.